CELEX: 32018D1985
Language: mt
Date: 2018-12-13 00:00:00
Title: Deċiżjoni ta' Implimentazzjoni tal-Kummissjoni (UE) 2018/1985 tat-13 ta' Diċembru 2018 li ma tapprovax Willaertia magna c2c maky bħala sustanza attiva għall-użu fil-prodotti bijoċidali tat-tip ta' prodott 11 (Test b'rilevanza għaż-ŻEE.)

14.12.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 317/27
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/1985
         tat-13 ta' Diċembru 2018
         li ma tapprovax Willaertia magna c2c maky bħala sustanza attiva għall-użu fil-prodotti bijoċidali tat-tip ta' prodott 11
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 528/2012 tal-Parlament Ewropew u tal-Kunsill tat-22 ta' Mejju 2012 dwar it-tqegħid fis-suq u l-użu tal-prodotti bijoċidali (1), u b'mod partikolari l-Artikolu 9(1)(b) tiegħu,
         Billi:
         
                     (1)
                  
                  
                     Fis-17 ta' Marzu 2014, l-awtorità kompetenti tal-evalwazzjoni ta' Franza rċeviet applikazzjoni għall-approvazzjoni tal-mikroorganiżmu Willaertia magna c2c maky għall-użu bħala sustanza attiva fil-prodotti bijoċidali tat-tip ta' prodott 11, preservattivi għal sistemi tat-tkessiħ b'likwidu u tal-ipproċessar, kif deskritta fl-Anness V tar-Regolament (UE) Nru 528/2012.
                  
               
                     (2)
                  
                  
                     L-awtorità kompetenti tal-evalwazzjoni ta' Franza ppreżentat ir-rapport tal-valutazzjoni flimkien mal-konklużjonijiet tagħha fil-15 ta' Marzu 2017 f'konformità mal-Artikolu 8(1) tar-Regolament (UE) Nru 528/2012.
                  
               
                     (3)
                  
                  
                     Il-Kumitat dwar il-Prodotti Bijoċidali tal-Aġenżija Ewropea għas-Sustanzi Kimiċi ta l-opinjoni tiegħu fis-26 ta' April 2018, filwaqt li kkunsidra l-konklużjonijiet tal-awtorità kompetenti tal-evalwazzjoni (2).
                  
               
                     (4)
                  
                  
                     Skont dik l-opinjoni, il-prodotti bijoċidali li jintużaw għat-tip ta' prodott 11 u li fihom il-Willaertia magna c2c maky ma jistgħux jitqiesu li jissodisfaw il-kriterji stabbiliti fl-Artikolu 19(1)(b) tar-Regolament (UE) Nru 528/2012. B'mod partikolari, ix-xenarji evalwati fil-valutazzjoni tar-riskji għas-saħħa tal-bniedem identifikaw riskji inaċċettabbli u l-ebda użu sikur ma seta' jiġi identifikat. Barra minn hekk, l-effikaċja innata tal-Willaertia magna c2c maky għall-kontroll tal-Legionella pneumophila ma ntwerietx biżżejjed.
                  
               
                     (5)
                  
                  
                     Filwaqt li ġiet ikkunsidrata l-opinjoni tal-Aġenzija Ewropea għas-Sustanzi Kimiċi, il-Kummissjoni tikkunsidra li mhux xieraq li jiġi approvat il-Willaertia magna c2c maky għall-użu fil-prodotti bijoċidali għall-prodotti tat-tip 11.
                  
               
                     (6)
                  
                  
                     Il-miżuri previsti f'din id-Deċiżjoni huma f'konformità mal-opinjoni tal-Kumitat Permanenti dwar il-Prodotti Bijoċidali,
                  
               ADOTTAT DIN ID-DEĊIŻJONI:
         
            Artikolu 1
            Willaertia magna c2c maky mhux approvat bħala sustanza attiva għall-użu fil-prodotti bijoċidali tat-tip ta' prodott 11.
         
         
            Artikolu 2
            Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-13 ta' Diċembru 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 167, 27.6.2012, p. 1.
         
            (2)  Biocidal Products Committee (BPC) Opinion on the application for approval of the active substance: Willaertia magna c2c maky, Product type: 11, ECHA/BPC/206/2018, Adottat fis-26 ta' April 2018.